Samohodni cirkular
Samohodni cirkular je vozilo opremljeno tračnom ili kružnom pilom, koje se koristi u drvnoj industriji i namjenjeno je za rezanje krupnijih trupaca, na manje cjepanice prikladne za peći na drva. Upotrebljava se najviše u jesen ili početkom zime, kada je najveća potražnja za ogrijevnim drvetom. Samohodni cirkular je također poznat i po narodnim nazivima njemačkog porijekla (njem. Bandsäge - tračna pila) - "banzek", "banseg" ili "bancek". Prvi samohodni cirkular napravljen je 1900. godine, a smatra se da je njemačka kompanija Kaelble iz Backnanga prvi proizvođač ovog vozila u Evropi . Ova vozila koriste uglavnom dizelske motore raznih proizvođača, najčešće "Aran" i "Lombardini". Na zapadu su ova vozila bila u čestoj upotrebi među trgovcima drva sve do 1960-ih godina. U istočnoj Evropi ga se i danas često može vidjeti u toku jeseni i početkom zime, kada je najveća potražnja za ogrijevnim drvom. Pilari u Bosni i Hercegovini ponekad koriste samohodne cirkulare vlastite ručne izrade.